Tervetuloa Profeettakoulun oppitunnille.
Tänään opettajana toimin minä, Kristian Norjasta.
Olen naimisissa Ritvan, omaa sukua Närhi, kanssa.
Meillä on kolme lasta, Samuel, Benjamin ja Heidi.
Olemme tehneet lähetystyötä intialaisten parissa Englannissa -
aina vuodesta 1975 saakka.
Olemme työskennelleet Intiassa vuodesta 1986 saakka.
Ritva on perustanut kaksi orpokotia ei-toivotuille tytöille Intiassa.
Olen opettanut evankelistoja, jotka tavoittavat saavuttamattomia kansoja.
Vuonna 1999 aloin kirjoittaa kirjoja.
Tähän mennessä niistä 17 on käännetty ja julkaistu suomeksi.
Muutimme Suomeen vuonna 2007. Asumme Seinäjoella.
Kuulumme Seinäjoen vapaakirkkoon.
Näkyni on se, että Jumala parantaisi ne, joilla on särkynyt sydän, -
nostaisi alas painetut ja vapauttaisi vangitut.
Tänään tahdon puhua siitä, -
miten voi aktiivisesti ja lämpimästi saada profeetallisia sanoja Jumalalta.
Ritvan ja minun elämässä profetialla on ollut tärkeä osa kaikessa, -
mitä olemme tehneet.
Jumala on puhunut meille suunnitelmistaan ja antanut lupauksia.
Olemme aina pyrkineet kokosydämisesti -
seuraamaan Hänen suunnitelmiaan.
Minulle ja vaimolleni henkilökohtainen profetia -
ja Jumalan puhe meille, Hänen äänensä kuuleminen, -
eivät ole vain asioita, joita opetamme, vaan me elämme niitä -
ja ne elävät meidän sydämessämme edelleen.
Profetiat saattavat herättää monissa pelkoa, epäilystä ja epävarmuutta.
Kenties he ovat saaneet joskus profetioita, -
jotka eivät olleetkaan Herralta, ja ne hämmensivät ja tuottivat pettymyksen.
Siksi he suhtautuvat nyt varauksella -
profetioiden saamiseen ja niihin uskomiseen.
Ymmärrän sen hyvin, sillä vartuin Norjassa perheessä, -
jossa kävi näin. Vanhempani saivat väärän profetian, -
ja sen jälkeen he eivät enää uskoneet profetioihin eivätkä halunneet niitä.
Mutta vaikka minulla oli -
kielteinen ja pettymystä tuottanut alku profetioiden suhteen, -
Jumala laittoi minuun syvän kaipuun kuulla Hänen äänensä, -
ottaa Hänen sanansa todesta ja kasvaa ymmärryksessäni -
Jumalan profeetallisen äänen ja johdatuksen seuraamisesta.
Niinpä minä ikään kuin nousin -
lapsuudenkodistani saamieni pelkojen yläpuolelle.
Erityisesti, kun menin Missionuorten evankeliointikouluun -
Sveitsissä vuonna 1974, -
sain hyvin paljon apua ja siunausta johtajilta, -
sillä heillä oli elämäntyylinä pyrkiä kuulemaan Jumalan ääni -
ja opettaa muillekin siitä.
He ottivat uskonaskeleen, kun he tiesivät, että sanoma oli Jumalasta.
Sitten näkivät Jumalan toimivan ja vahvistavan sanoman.
Se antoi minullekin luottamusta siihen, että voin kuulla Jumalan äänen, -
luottaa siihen ja astua uskossa eteenpäin.
Ritva kävi saman koulutuksen Australiassa, -
joten olimme samalla aaltopituudella -
Jumalan äänen kuulemisen, uskomisen ja tottelemisen suhteen.
Luen aluksi pari raamatunjaetta.
Jes. 55:10―11:ssä sanotaan: -
"Sillä niinkuin sade ja lumi, joka taivaasta tulee, ei sinne palaja, -
vaan kostuttaa maan, tekee sen hedelmälliseksi ja kasvavaksi, -
antaa kylväjälle siemenen ja syöjälle leivän, -
niin on myös minun sanani, joka minun suustani lähtee: -
ei se minun tyköni tyhjänä palaja, vaan tekee sen, mikä minulle otollista on, -
ja saa menestymään sen, mitä varten minä sen lähetin."
Ja vielä 2. Piet. 1:21: -
"sillä ei koskaan ole mitään profetiaa tuotu esiin ihmisen tahdosta, -
vaan Pyhän Hengen johtamina ihmiset ovat puhuneet sen, -
minkä saivat Jumalalta."
Tämä kertoo meille jotain kaunista. Sanat, jotka lähtevät Jumalan suusta, -
eli siis Jumalan Sana mutta myös profetiat, -
kommunikaatio suoraan Herralta.
Se ei palaa tyhjänä. Se ei epäonnistu.
Se tekee sen, mikä on Jumalalle otollista, -
ja menestyy siinä tarkoituksessa, miksi Jumala profetian antoi.
Se kostuttaa maan.
Se tarkoittaa, että se kastelee sydämemme maaperän.
Siten Sana alkaa kasvattaa nuppuja.
Se antaa kylväjälle siemenen ja syöjälle leivän.
Se tarkoittaa, että tarvitsemme leipää odottaessamme profetian täyttymistä, -
ja myöhemmin nähdessämme Jumalan toimivan näin, -
voimme kylvää siemeniä muiden ihmisten elämään.
Se on minun sydämeni tätä oppituntia kohtaan.
Profetoimiseen tulisi suhtautua erittäin huolellisesti, -
kunnioittavasti ja huolellisesti arvioiden.
Siihen tulisi suhtautua kuin timanttiin, -
sillä se sisältää Jumalan tarkoituksia tulevaisuudellemme.
Vertaan sitä harvinaiseen arkeologiseen löytöön, -
jota tutkijat huolellisesti tutkivat -
saadakseen mahdollisimman paljon tietoa historiasta.
Meidänkin tulee nähdä profetia jonakin, -
mikä sisältää monia yksityiskohtia ja totuuksia, -
jotka voimme saada myöhemmin -
odottaessamme sitä, että Jumala antaa tulkinnan.
Jumalalta kuuleminen on siis arvokas asia.
Se on myös rakennuskivi -
meidän huomisemme ja tulevaisuutemme talossa.
Se valmistelee meitä ymmärtämään Jumalan tulevaisuudensuunnitelmaa.
Seuraavaksi kerron, miten voi aktiivisesti ja positiivisesti -
tehdä yhteistyötä ja kehittää henkilökohtaista sanaa Herralta.
Ensimmäisenä haluan tuoda esiin sen, -
että Henki ja sydän todistaa profetiasta.
Kun joku profetoi sinulle, -
kuuntele aktiivisesti sydäntäsi, -
miten sydämesi, henkesi, vastaa tai reagoi, -
kun kuulee profetian.
Raamattu sanoo Room. 8:16:ssa: -
"Henki itse todistaa meidän henkemme kanssa, -
että me olemme Jumalan lapsia."
Pyhä Henki todistaa siis aina, -
onko se, mitä kuulemme, Jumalasta vai ei.
Jos se on Jumalasta, tunnemme hengessämme -
rauhaa, iloa ja selkeyttä.
Jos se ei ole Jumalasta, -
tunnemme jonkinlaisen varoituksen, punaisen valon -
tai rauhattomuuden hengessämme.
Se tarkoittaa, ettei kuulemaamme pidä ottaa vastaan.
Tästä siis aloitetaan.
Ensimmäinen vaihe on yrittää arvioida, onko puhe Jumalasta vai ei.
Jos koet hengessäsi rauhaa ja iloa -
ja se on sopusoinnussa henkesi kanssa, -
avaa itsesi täysin Jumalalle -
kuunnellessasi profetiaa.
Kun kypsä ihminen antaa meille profetiaa, -
sen mukana virtaa meihin myös voitelu ja elämää.
Eräs raamatunopettaja on sanonut, -
että todellinen profetia täyttää itse itsensä.
Siinä on siitä itsestä tuleva voima ja armo toteutua, -
vaikkakin voi kestää kauan, ennen kuin se toteutuu.
Mutta meillä voi olla usko ja avoin sydän vastaanottaa, -
että nyt Jumala varustaa minua sekä osoittaa minulle oikean suunnan -
ja alkaa tehdä asioita, -
jotka johtavat sen toteutumiseen, mistä Hän puhuu.
Jos saat punaisen valon, hylkää profetia.
Sano: "En ota tätä vastaan. Minulla ei ole tästä rauhaa."
Jos koet rauhaa ja iloa, avaa sydämesi ja sano: "Kyllä!
Otan sen vastaan. Uskon sen.
Jätän sen Jumalan käsiin. Hän toteuttaa sen ajallaan ja tavallaan."
Toinen vinkki, jonka tahdon antaa siihen, -
miten voi tehdä yhteistyötä Jumalan kanssa ja nähdä profetian toteutuvan, -
on tallentaa se älypuhelimelle, jos sellainen on mukana, -
tai kirjoittaa se ylös jälkeenpäin niin pian kuin mahdollista.
Hab. 2:2―3:ssa lukee: -
"Ja Herra vastasi minulle ja sanoi: 'Kirjoita näky -
ja piirrä selvästi tauluihin, niin että sen voi juostessa lukea'."
Ellei saamaansa profetiaa talleta, -
muistaa joitain kohokohtia mutta unohtaa monia yksityiskohtia.
Asiat, jotka unohtuvat, voivat olla hyvin tärkeitä, -
tietoa ja viisautta Herralta.
Tästä on ollut minulle erittäin paljon hyötyä.
Vuonna 1990 Jumala johdatti minut tutkimaan -
amerikkalaisprofeetta Bill Hamonia.
Häneltä opin muun muassa tämän, että tallettaa kaikki profetiat.
Viimeksi kuluneiden 31 vuoden aikana olen tallettanut profetioita.
Otan mukaan myös unet, joita Herra näyttää, saamani näyt -
ja raamatunjakeita, jotka puhuttelevat minua selvästi.
Aina kun koen, että Jumala tavalla tai toisella puhuu profeetallisesti, -
kirjoitan sen ylös niin pian kuin voin tai tallennan, jos tiedän varautua.
Jotkin asiat eivät aina välttämättä kovin paljon inspiroi profetiassa.
Se voi johtua siitä, että profetia ei puhu -
tämänhetkisestä luvusta elämässä.
Sanotaan, että elät elämäsi lukua 16 -
ja kuulemasi profetia puhuu luvusta 25.
Et pysty kuvittelemaan, miltä elämäsi näyttää ja tuntuu -
ja mitkä ovat olosuhteesi luvussa 25, koska olet luvussa 16.
Siksi on niin tärkeää, että sen tallettaa.
Kun vuodet kuluvat ja luet profetian myöhemmin, -
yhtäkkiä se onkin hyvin ajankotainen.
Ymmärrät tarkkaan, milloin ja miten se toteutuu.
Mutta et pystynyt kuvittelemaan sitä luvussa 16.
Monia muitakin hyviä syitä on.
Kun ajattelemme Raamatun profetioita, -
jos niitä ei olisi kirjoitettu ylös, -
niillä ei olisi sellaista auktoriteettia.
Jos olisi siirtynyt vain suullisesti, -
mitä profeetat sanoivat 600 tai 2 600 vuotta sitten, -
siinä ei olisi sellaista auktoriteettia kuin nyt Raamattuun talletettuna.
Kaikki, mikä on kirjoitettu, antaa meille lisää varmuutta ja selkeyttä.
Ota siis tavaksesi kirjoittaa ylös kaiken, -
minkä tunnistat profetiaksi Herralta sinulle, -
niin pian kuin voit.
Kolmas vinkki, jonka tahdon antaa teille tänään, -
on mietiskellä profetiaa sen jälkeen, kun sen on saanut.
1. Tim. 4:14―15:ssä sanotaan: -
"Älä laiminlyö armolahjaa, joka sinussa on -
ja joka sinulle annettiin profetian kautta, -
vanhinten pannessa kätensä sinun päällesi.
Harrasta [mietiskele] näitä, elä näissä, -
että edistymisesi olisi kaikkien nähtävissä."
Timoteukselle oli siis annettu lahja.
Vanhimmat olivat panneet kätensä hänen päälleen ja profetoineet hänelle.
Nyt Paavali rohkaisee häntä vahvasti mietiskelemään kaikkea sitä, -
mitä hänelle oli profetoitu, sekä hänen saamaansa lahjaa ja kutsua.
Mietiskely, pohtiminen, riippuvuus ja rukous Pyhässä Hengessä -
tuovat lisää selvyyttä ja uskoa, -
ja voi tehdä aktiivisesti yhteistyötä Jumalan kanssa -
sydämen valmistelemisessa profetian toteutumista varten.
Profetia kertoo tuntemattomista asioista.
Se kertoo asioista, joita Jumala aikoo tehdä.
Jos olet yhtään niin kuin minä ja Ritva, -
Jumala osaa yllättää. Hän yllättää meidät usein.
Hänen tarkoituksensa tulevat kuin salama kirkkaalta taivaalta.
Se voi olla jotain, mitä emme ole ikinä ajatelleet, rukoilleet tai odottaneet.
Yhtäkkiä Jumala vain menee siihen suuntaan. Se on hyvä pitää mielessä, -
kun ajattelee profetian toteutumista.
Kun sitä pohtii ja rukoilee, -
vähitellen saa selkeämpää ymmärrystä -
ja merkityksen tulkintaa.
Voi olla, että siihen joutuu hieman kaivautumaan.
Tulkintaa voi joutua odottamaan Jumalan ajoituksen mukaisesti.
Mutta on tärkeää, että asenne pysyy aktiivisena, -
kuin muurinvartijalla, joka seisoo ja katselee, mitä hän voi nähdä.
Tulee käyttää muita profetioita, kuten käytämme Sanaa, -
lisäilmestyksen, -tiedon ja -selvyyden pyytämiseen Jumalalta.
Sananl. 4:20―22:ssa on sananpaikka, -
joka puhuu tästä kauniisti.
"Poikani, kuuntele minun puhettani, kallista korvasi minun sanoilleni.
Älkööt ne väistykö silmistäsi, kätke ne sydämesi sisimpään; -
sillä ne ovat elämä sille, joka ne löytää, -
ja lääke koko hänen ruumiillensa."
Voin todistaa, että näin on käynyt monta kertaa elämässäni.
Kun Jumalan ajoitus on oikea tosi tulkinnalle -
ja profetia on täyttymäisillään, saa aivan uuden ilon ja terveyden, -
sillä täyttymisen aika on tullut.
Neljäs vinkki on ottaa profetia vastaan lapsenkaltaisella uskolla -
ja vaeltaa sen toteutumisen uskossa.
Kun Maria, Jeesuksen äiti, kuunteli profetioita -
Jeesuksen tulevaisuudesta, -
Raamattu kertoo, että Maria kätki nämä sanat sydämeensä.
Se osoittaa hyvin, että profetioita tulee vaalia ja kätkeä ne sydämeen -
lapsenkaltaisella luottamuksella, uskolla ja kärsivällisyydellä.
Kun enkeli kertoi Marialle, Luuk. 1:35, että Mariasta syntyy Jumalan Poika -
Maria vastasi: "Katso, minä olen Herran palvelijatar; -
tapahtukoon minulle sinun sanasi mukaan".
Se on mahtava vastaus, joka meilläkin tulisi olla.
"Tapahtukoon minulle puhumasi profeetallisen sanan mukaan."
Se on paras vastauksemme.
Israelille annettiin monesti lupauksia voitosta, -
vapautumisesta tai muusta sellaisesta.
Joosafatin päivinä Israeliin oli hyökkäämässä iso armeija.
He olivat heikkoja, he pelkäsivät ja he miettivät, miten he pärjäisivät.
Heidän luokseen tuli profeetta, kun he etsivät Herraa temppelissä.
Hän sanoi: "Uskokaa Herraan[,] niin te olette hyvässä turvassa, -
ja uskokaa hänen profeettojansa, niin te menestytte."
Tällainen elävä usko ja luottamus Jumalaan ja Hänen profeettoihinsa -
tuo turvan ja menestyksen -
Hänen jumalallisille tarkoituksilleen.
Tämä lukee 2. Aik. 20:20:ssä.
Luottamus ja usko Hänen profetioihinsa -
on erittäin suuri avain, joka aktivoi sinut -
ja virittää aallonpituudelle täyttymistä varten.
Israel ei epäuskon takia voinut astua maahan.
Epäusko voi nujertaa myös Jumalan tarkoitukset meille henkilökohtaisesti.
Jumala tahtoo, että meillä on positiivinen asenne -
ja että uskomme, että tapahtuu niin kuin Hän on sanonut.
Tämä on hyvä sananpaikka, jota voi käyttää -
odottaessaan Jumalan täyttävän profetian: -
"sillä Jumalalle ei mikään ole mahdotonta." Luuk. 1:37.
Viides vinkki on totella, mitä Hän käskee tekemään.
Kaikki henkilökohtaiset profetiat ovat ehdollisia.
Niiden ehtona on, että luotamme Jumalaan -
sekä kuuntelemme ja tottelemme Jumalaa.
Valtaosassa profetioita on käsky tai ohje, mitä meidän tulee tehdä, -
ja lupaus, mitä Jumala aikoo tehdä.
Emme voi hoitaa Jumalan osuutta, -
eikä Jumala voi hoitaa meidän osuuttamme.
Voimme tehdä oman osuutemme olemalla kuuliaisia kaikelle, -
mitä Jumala on profetiassa käskenyt meidän tehdä.
Kun mietit ja luet profetiaasi, -
tutki sitä tarkoin ja kysy itseltäsi: -
"Mitä Jumala on käskenyt minun tehdä tässä tapauksessa ja tilanteessa?
Mitä Hän on luvannut ja mitä Hän ei ole luvannut?
Mitä Hän on käskenyt minun tehdä ja mitä ei?"
Tämä on hyvin tärkeää, sillä tarkka kuuliaisuus Hänen sanalleen -
ja vaeltaminen uskossa Hänen sanaansa avaavat taivaat, -
ja näemme ihmeiden tapahtuvan.
Kerron yhden esimerkin.
Juuri ennen kuin Jeesus lähti opetuslasten luota taivaaseen, -
Hän antoi heille vielä viimeisen lupauksen: -
"Ja katso, minä lähetän teille sen, jonka minun Isäni on luvannut; -
mutta te pysykää tässä kaupungissa, -
kunnes teidän päällenne puetaan voima korkeudesta."
Odottakaa, kunnes päällenne puetaan voima korkeudesta.
Tässä Jumala antaa lupauksen.
Se on lupaus Isältä, että päällenne puetaan voima korkeudesta.
Mutta Hän antoi heille myös käskyn ja ohjeen: -
Odottaa Jerusalemissa. Ei alkaa saarnata vaan odottaa rukoillen, -
kunnes heidät puetaan voimalla, ja aloittaa sitten.
Opetuslapset tekivät niin.
He odottivat kymmenen päivää ylähuoneessa rukoillen.
Sitten Pyhä Henki tuli heidän ylleen.
Kuudes neuvo tai ohje on -
käydä jalo taistelu profetian puolesta.
1. Tim. 1:18: -
"Tämän käskyn minä annan sinun toimitettavaksesi, poikani Timoteus, -
aikaisempien, sinusta lausuttujen ennustusten mukaisesti, -
että niiden nojalla taistelisit jalon taistelun".
Vanhan testamentin aikoina -
kuninkaat lähtivät sotaan usein Jumalalta saamansa sanan pohjalta.
Klassinen esimerkki on Daavid.
Lähes aina, kun hän tiesi tulevasta taistelusta, -
hän meni ensin Herran eteen ja kysyi: "Menenkö taisteluun?
Millä tavalla minun tulee taistella?"
Hän sai profeetallista tietoa ja toimi sen mukaan.
Hän menestyi ja sai voiton, kun hän oli kuuliainen.
Jeriko valloitettiin taistelussa -
seuraamalla Jumalan profeetallisia ohjeita: -
puhaltakaa pasuunoihin päivä päivältä.
Inhimillisesti ajateltuna siinä ei ollut mitään järkeä, -
mutta he tiesivät, että Jumalan sanat ovat niin täynnä viisautta, -
että jos he luottavat niihin ja tottelevat niitä, tapahtuu ihme.
Usein näemme Raamatussa, että ennen kuin profetia toteutuu, -
sitä vastaan nousee kiivas vastustus.
Mooses toi Israelin lapsia koskevan profetian: -
"Päästä minun kansani palvelemaan minua erämaassa."
Kun hän kertoi sen kansalle ja faaraolle, -
faaraon sisällä nousi valtava vastustus sitä kohtaan.
Siitä seurasi vitsaus toisensa jälkeen.
Niillä Jumala pehmitti faaraon vastustusta.
Vaati pitkän taistelun ja prosessin, ennen kuin vastustus murtui -
ja kansa päästettiin vapaaksi palvelemaan Herraa erämaassa.
Se on esimerkki meille siitä, -
että jos meillä on selvä lupaus Herralta, -
sitä vastaan voi nousta hyvin todellinen sota.
Meidän ei pidä horjua tai lannistua ja luopua profetioista tai lupauksista, -
kun tulee vastustusta, sillä hyvin usein se kuuluu asiaan.
Meidän täytyy vain kulkea sen vaiheen läpi -
ja keskittyä mieluummin rukoukseen ja sodankäyntiin -
käyttämällä profetioita ja Raamatun lupauksia voitosta vihollisen ylitse -
ja ottamalla vallan valheilta, lannistamiselta, epäilyltä -
ja epäuskolta, joilla vihollinen yrittää saada meidät luopumaan uskosta.
"Jeesus vastasi ja sanoi heille: 'Pitäkää usko Jumalaan.
Totisesti minä sanon teille: jos joku sanoisi tälle vuorelle:
Kohoa ja heittäydy mereen, eikä epäilisi sydämessään, -
vaan uskoisi sen tapahtuvan, minkä hän sanoo, niin se hänelle tapahtuisi."
Usein edessämme on vastarinnan ja vastustuksen vuoria, -
jotka estävät pääsyn Luvattuun maahan.
Jeesus kertoo, mitä tehdä vuorille.
Ei pidä vain valittaa tai puhua vuorista vaan puhua vuorille, -
käskeä vuorta siirtymään pois tieltä, -
niin että polusta tulee esteetön.
Prosessi voi kestää päiviä, viikkoja tai vuoria, -
mutta lopuksi tie on selvä. Meidän pitää vain jatkaa, -
kunnes tiedämme, että Herra on raivannut tien.
Kerron lyhyen esimerkin. Oli eräs Jumalan mies, profeetta, -
joka oli saanut monia profetioita. Osa ei ollut vielä toteutunut.
Yhtäkkiä hän sairastui hyvin vakavasti.
Hän oli hyvin nopeasti menossa kohti kuolemaa.
Hänen ympärillään oli profeetallisia esirukoilijoita.
Nähdessään sen he alkoivat taistella vihollista ja kuoleman henkeä vastaan.
He julistivat uskossa profetioita, jotka miehen elämästä oli puhuttu: -
"Sinä et vie hänen henkeään, ennen kuin profetiat ovat täyttyneet."
Sen jälkeen, kun he olivat aloittaneet sodankäynnin, -
mies toipui ja parani nopeasti.
Viimeinen vinkki on odottaa kärsivällisesti Jumalan ajoitusta.
Monestikaan me emme voi tehdä profetian eteen juuri mitään.
Voimme vain levätä Jumalassa ja odottaa Hänen ajoitustaan.
Jumala tekee asiat Hänen oman aikataulunsa mukaan.
Hab. 2:3: "Sillä näky odottaa vielä aikaansa, -
mutta se rientää määränsä päähän, eikä se petä. Jos se viipyy, odota sitä;
sillä varmasti se toteutuu, eikä se myöhästy."
Kaikelle on odotusaika. Se voi olla päiviä, viikkoja, kuukausia tai vuosia.
Mutta kun täyttymisen aika tulee, -
odotus on ohi ja asiat tapahtuvat nopeasti.
Lepää Herrassa. Pidä lupaukset ja profetiat sydämessäsi, -
ja Jumala täyttää ne.
Päätän oppitunnin lukemalla Psalmin 37:3―7: -
"Turvaa Herraan ja tee sitä, mikä hyvä on, asu maassa ja noudata totuutta; -
silloin sinulla on ilo Herrassa, ja hän antaa sinulle, -
mitä sinun sydämesi halajaa. Anna tiesi Herran haltuun ja turvaa häneen, -
kyllä hän sen tekee. Ja hän antaa sinun vanhurskautesi nousta -
niinkuin valkeuden ja sinun oikeutesi niinkuin keskipäivän.
Hiljenny Herran edessä ja odota häntä."
Jumala sinua siunatkoon, kun seuraat näitä askelia -
ja kuljet uskossa kohti täyttymystä. Jumalan siunausta!
Suomennos: Marianne Tenetz